**О Б Р А З Л О Ж Е Њ Е**

**I. Уставни основ за доношење закона**

Уставни основ за доношење Закона о потврђивању Уговора између Републике Србије и Републике Белорусије о изручењу садржан је у члану 99. став 1. тачка 4. Устава Републике Србије, према коме је у надлежности Народне скупштине да потврђује међународне уговоре, када је законом предвиђена обавеза њиховог потврђивања.

**II. Разлози за потврђивање Уговора**

Правна сарадња између Републике Србије и Републике Белорусије, када је у питању изручење окривљених и осуђених лица, није регулисана билатералним ни мултилатералним уговорима.

Потврђивањем Уговора о изручењу створиће се услови за одвијање наведеног вида међународне правне помоћи између две државе тако што ће се створити услови за

чвршћу, обавезнију и ефикаснију сарадњу, како лица која се кривично гоне у једној држави или су у њој осуђена због кривичног дела, не би бекством у другу државу избегла вођење кривичног поступка или издржавање казне.

**III. Оцена потребе финансијских средстава за спровођење закона**

За примену овог закона средства су обезбеђена Законом о буџету Републике Србије за 2020. годину („Службени гласник РС”, број 84/19), Раздео 23 - Министарство правде, Програм 1602 - Уређење и управљање у систему правосуђа, Функција 360 - Јавни ред и безбедност некласификовани на другом месту, Програмска активност/Пројекат 0010 - Администрација и управљање, Економска класификација 422 - Трошкови путовања.

У наредним годинама средства за евентуалне трошкове везане за реализацију активности из Уговора биће планирана у оквиру лимита који Министарство финансија утврђује за Министарство правде у поступку припреме и доношења Закона о буџету Републике Србије за раздео Министарства правде.